钦定古今图书集成/明伦汇编/官常典/第289卷 > 晋
## 钦定古今图书集成/明伦汇编/官常典/第289卷 > 晋

晋初，设宗正，以统皇族宗人图牒，后省之。

按：《晋书职官志》：“太常、光禄勋、卫尉、太仆、廷尉、大鸿胪、
宗正、大司农、少府、将作大匠、太后三卿、大长秋皆为
列卿，各置丞、曹、主簿、五官等员。”

宗正统《皇族宗人图牒》，又统“太医令史”，又有司牧掾
员。及渡江，哀帝省并太常、太医，以给门下省。

### 武帝咸宁三年诏以扶风王亮为宗师

按《晋书武帝本纪》，咸宁三年春正月诏曰：“宗室戚属，
国之枝叶，欲令奉率德义，为天下式。然处富贵而能
慎行者寡，召穆公纠合兄弟而赋《棠棣》之诗，此姬氏
所以本枝百世也。今以卫将军扶风王亮为宗师，所
当施行皆谘之于宗师也。”